cyanic-selkie/wikianc huggingface dataset:
Matkapuhelimien säteilyn terveysvaikutukset
Viranomaisten näkemyksiä
Kansainvälinen syöväntutkimuskeskus IARC arvioi vuonna 2011, ettei tutkimustietoa ollut kertynyt riittävästi, jotta se olisi voinut arvioida matkapuhelimen tai matkapuhelintukiasemien lähettämän säteilyn syöpävaarallisuutta muiden syöpäsairauksien kuin gliooman ja akustikusneurinooman osalta.
Maailman terveysjärjestö WHO toteaa kotisivuillaan, etteivät 0–300 GHz sähkömagneettisen säteilyn terveysvaikutuksista tehdyt metatutkimukset ole osoittaneet minkäänlaista yhteyttä terveyshaittoihin, kun altistus on jäänyt ICNIRP:in suositusarvojen alle.
Enimmäisarvot
Mikroaaltosäteilyaltistumisen määrää voidaan mitatata ihmiseen kohdistuvan säteilyenergian yhteismääränä tai ihmisen kudoksiin imeytyvän energian ominaisabsoptionopeutena (specific absorption rate, SAR). Säteilyenergian yhteismäärä ilmoitetaan esimerkisi watteina neliösentille, kun taas SAR-arvo kertoo, kuinka paljon lämpöenergiaa puhelimen aiheuttamasta radiotaajuisesta sähkömagneettisesta kentästä imeytyy enimmillään käyttäjän kudokseen. Pään SAR-arvo kertoo aivokudokseen imeytyvän säteilyn voimakkuuden, kun matkapuhelin on korvalla ja vartalon SAR-arvo kertoo vartaloon imeytyvän säteilyn määrän, kun matkapuhelin on puolen sentin päässä vartalosta.
Yhdysvalloissa, Englannissa, Ranskassa ja Saksassa on käytetty mikroaaltosäteilyn enimmäisarvona kymmentä milliwattia neliösentille (10 mW/cm2). Venäjällä ja Puolassa taas on käytössä tätä huomattavasti alhaisemmat altistumisajasta riippuvat enimmäisarvot. Kahdeksan tunnin altistus ei saa ylittää näissä maissa 0,01 milliwattia neliösentille, mutta jos päivittäinen altistus jää 15-20 minuuttiin, sallitaan yhden milliwatin suuruinen säteilytaso. Tuhatkertainen ero eri maiden enimmäisarvoissa johtuu siitä, että pienempi raja-arvo perustuu pelkästään mikroaaltosäteilyn aiheuttamiin lämpövaikutuksiin, kun taas jälkimmäisessä raja-arvossa on huomioitu myös säteilyn aivo- ja keskushermostovaikutukset.
Kuuttakymmentätuhatta jäsentä edustava Amerikan lastenlääkäreiden Akatemia kiinnitti vuonna 2013 viranomaisten huomiota siihen, että enimmäis-SAR-arvoa pitäisi laskea, jotta sitä voisi soveltaa myös raskaana oleviin ja lapsiin, koska he ovat muita väestöryhmiä herkempiä saamaan ympäristöaltisteiden aiheuttamia haitallisia terveysvaikutuksia.
Tukiasemien lähellä asuvat suomalaiset saavat Suomen säteilyturvakeskuksen mukaan enintään noin puoli prosenttia Suomessa sallitusta säteilymäärästä, tyypilliset suomalaiset kymmenestuhannesosan. Sisätilojen pienten tukiasemien säteilyteho on samaa luokkaa kuin matkapuhelinten. Eri sukupolvien (GSM, 3G, 4G) tukiasemat tuottavat samantasoisen altistuksen.
Ranskan viranomaisten vuonna 2019 suorittamissa valvontamittauksissa paljastui, että Nokian valmistama Nokia 6.1 TA-1043:n SAR-arvo vartalolle oli lähes kaksi kertaa sallittua suurempi. SAR-arvon ylitys oli alusta alkaen valmistajan tiedossa, sillä kyseisen mallin käyttöohjeessa kehotetaan pitämään kännykkää vähintään puolentoista sentin päässä vartalosta. On todennäköistä, että myös Nokian mallit Lumia 630 RM-979, RM-977 ja RM-976 sekä Lumia 630 Dual SIM RM-978) säteilevät liikaa, koska niidenkin SAR-arvot perustuvat 1,5 sentin eikä puolen sentin päästä tehtyihin mittauksiin.
Terveysriskin pienentäminen muissa maissa
Matkapuhelimien käytön yleistyminen ja älypuhelinten tulo markkinoille on kasvattanut huolta voimakkaasti lisääntyneen mikroaaltoaltistuksen terveysvaikutuksista. Jotkut maat kuten esimerkiksi Ranska, Kanada ja Venäjä ovat rajoittaneet siksi matkapuhelinten käyttöä ja niiden mainostamista. Ranskassa astui vuonna 2015 voimaan laki, joka kieltää WiFi-verkon asentamisen lastentarhoihin ja rajoittaa sen käyttöä peruskouluissa.
Sveitsiläisen Geneven kantonin parlamentti päätti vuonna 2019, että sen alueella sijaitsevat 5G-hankkeet keskeytetään ja että niitä saa jatkaa vasta, jos saadaan mobiiliteollisuudesta riippumatonta tutkimusnäyttöä 5G:n vaarattomuudesta ihmiselle ja eliöstölle.
Aivokasvaimet
Vuonna 2017 julkaistiin vertaisarvioitu tieteellisten tutkimusten yhteenveto, jossa käytiin läpi siihen asti kertynyt aivokasvaimia koskeva tieteellinen tutkimusnäyttö. Tuloksena oli, että matkapuhelimen käytön ja aivokasvainten välistä yhteyttä selvittäneiden tutkimusten tieteellinen laatu korreloi saatujen tulosten kanssa siten, että huolellisemmin laadituista tutkimuksissa saatiin tulokseksi suurempi riskin lisääntyminen kuin huonommin laadituista. Hyvin laaditut tutkimukset olivat kestäneet muun muassa riittävän kauan, sillä kasvainten esiintymisriski alkaa nousta vasta sen jälkeen, kun matkapuhelimessa on puhuttu keskimäärin yli 1 600 tuntia, mikä vastaa keskimäärin kymmentä vuotta matkapuhelimen käyttöä. Näin pitkä käyttö nosti aivokasvainriskiä keskimäärin kolmanneksella. Vuonna 2006 julkaistun ruotsalaistutkimuksen tuloksena oli, että kymmenen vuotta jatkunut matkapuhelimen käyttö tunnin päivässä kasvatti aivosyövän riskin jopa yli kaksinkertaiseksi.
Matkapuhelinta runsaasti käyttävillä on havaittu etenkin kohonnut gliooma-nimisen aivosyövän riski. Maailman terveysjärjestön (WHO) kansainvälinen syöväntutkimuskeskus IARC (International Agency for Research on Cancer) luokitteli vuonna 2011 mikroaaltosäteilyn tämän perusteella mahdollisesti syöpää aiheuttavaksi.
Päänsärky
Tiedelehti Scientific Reports julkaisi vuonna 2017 maailman ensimmäisen matkapuhelimen käytön ja päänsäryn yhteyttä tarkastelevan tutkimuskatsauksen. Meta-analyysiin sisällytettyjen tutkimusten otoksiin kuului yhteensä 20 000 ihmistä. Katsaukseen kelpuutettiin ainoastaan tutkimuksia, jotka saivat Newcastlen-Ottawan laatuasteikolla vähintään viisi pistettä maksimaalisesta seitsemästä pisteestä. Tuloksena oli, että yli 15 minuuttia tai yli neljä puhelua matkapuhelimessa päivittäin puhuvilla esiintyy päänsärkyä 2,5 kertaa todennäköisemmin kuin niillä, jotka puhuvat matkapuhelimeen alle kaksi minuuttia tai alle kaksi puhelua päivässä. Aineisto koostui siihen asti julkaistuista väestöseurantatutkimuksista. Väestöseurantutkimuksilla voidaan osoittaa matkapuhelinaltistuksen ja päänsäryn esiintyvyyden välinen korrelaatio eli tilastollinen yhteys. Jonkin ilmiön syy-yhteyden todistaminen vaatii kokeellisia tutkimuksia.
Vuonnaa 2019 julkaistussa laajassa väestöseurantatutkimuksessa ei löytynyt yhteyttä matkapuhelimeen puhumisen ja päänsäryn välillä. Tutkimusaineistosta oli kuitenkin poistettu kaikki ne henkilöt, joilla esiintyi tutkimuksen alussa säännöllisesti päänsärkyä tai esimerkiksi tinnitusta. Tutkimus oli osa COSMOS-tutkimushanketta, ja siihen osallistui yli 24 000 ihmistä Suomesta ja Ruotsista.
Muistihäiriöt
Sveitsin kansanterveyslaitos julkaisi vuonna 2018 tutkimuksen, jonka mukaan matkapuhelimeen puhuminen heikentää teini-ikäisten näkömuistia. Vaikutus oli selvin niillä tutkimukseen osallistuneilla, jotka pitivät puhelinta oikealla korvalla. Tämän ajatellaan selittyvän sillä, että säteilyä kulkeutui heillä visuaalisesta hahmottamisesta vastaavaan oikeaan aivopuoliskoon. Tutkimusta pidetään luotettavana, koska käyttötiedot kerättiin suoraan operaattoreilta.
Kilpirauhasen liikatoiminta
Vuonna 2004 julkaistussa italialaistutkimuksessa keskimäärin yli tunnin vuorokaudessa matkapuhelimeen puhuneiden joukossa esiintyi 65 prosenttia enemmän henkilöitä, joiden TSH-kilpirauhashormonin tasot olivat alle viitearvon kuin niiden joukossa, jotka puhuivat alle 37 minuuttia vuorokaudessa. Tutkimukseen osallistui yhteensä noin 2600 puhelinyhtiön työntekijää, joilta selvitettiin sekä työ- että vapaa-ajan puheluiden tuntimäärät. Kilpirauhassairauksista kärsivät oli kuitenkin rajattu tutkimuksen ulkopuolelle, eikä tuloksessa otettu huomioon sitä, että osa tutkituista teki satunnaisia huoltotöitä, joiden vuoksi he altistuivat matkapuhelinmastojen lähikentille. Vertailua ei esitelty myöskään erikseen miesten ja naisten osalta, vaikka naisilla esiintyy luontaisesti miehiä enemmän kilpirauhasen ongelmia.
Muut terveysriskit
Lääkäreiden kansainvälinen ympäristöjärjestö International Society of Doctors for Environmentin mukaan tutkimuksista on saatu viitteitä siitä, että mobiiliteknologian synnyttämät mikroaaltokentät heikentävät lisääntymisterveyttä ja aiheuttavat neurologisia sekä aineenvaihdunnallisia sairauksia.
COSMOS-seurantatutkimus
WHO:n vuonna 2009 alkanut Cosmos-tutkimus on useassa maassa tehtävä seurantatutkimus, jonka kolmas kierros alkoi vuonna 2020. Seurattavia on 300 000. Tutkimuksessa seurataan matkapuhelimen käytön ja puhelimen aiheuttaman radiotaajuisen säteilyn yhteyttä muun muassa kasvaimiin sekä aivoverenkierron ja mielenterveyden häiriöihin sekä yleiseen terveydentilaan. Suomen osuudesta vastaa Säteilyturvakeskuksen tutkimusprofessori Anssi Auvinen.
Mediassa käytyä keskustelua
Pitkän linjan matkapuhelinsäteilytutkija ja Säteilyturvakeskuksen entinen tutkimusprofessori Dariusz Leszczynski on esittänyt, että 5G-verkon kanssa on nyt sama tilanne kuin 30 vuotta sitten, jolloin 2,5 GHz:n verkko otettiin käyttöön tekniikan nopean kehittymisen vuoksi. Tällöin arveltiin, että oltiin jo saatu riittävästi terveysvaikutuksiin liittyvää tutkimusnäyttöä. Kolmenkymmenen vuoden kuluttua havaittiin kuitenkin joka vuosi ilmaantuvan 20–50 ylimääräistä syöpää 100 000 puhelimenkäyttäjää kohti niille kehon alueille, jotka altistuvat eniten säteilylle. Leszczynskin mukaan nyt kehiteltävien 5G-teknologien käyttämän millimetrialueen terveysvaikutuksista tarvitaan lisää tutkimusta. Kun 30 GHz:n millimetrialue tulee käyttöön, sen 1–2 mm:n tunkeutumissyvyys saattaa aiheuttaa vaikutuksia lähinnä ihossa sekä ihossa syntyvien mahdollisten solumuutosten kautta koko kehossa. Leszczynskin mukaan "emme tiedä kuinka 5G millimetriaallot vaikuttavat ihmisen terveyteen." Myös eri säteilylajien ja säteilyn sekä kemikaalien yhteisvaikutus on lähes kokonaan tutkimatta. Leszczynski syytti myös kumpaakin leiriä liioiteltujen väitteiden esittämisestä.
Professorit Tapio Ala-Nissilä, Risto Ilmoniemi ja Juhani Knuuti sekä sähköturvallisuuden ryhmäpäällikkö Vesa Linja-aho esittivät Suomen Kuvalehden vuonna 2020 julkaisemassa mielipidekirjoituksessa, että radiotaajuista säteilyä hyödyntävät laitteet ovat turvallisia. Eräs vastustaja oli heidän mukaansa väittänyt hyvän tieteellisen tavan vastaisesti tasokkaimpien lehtien, kuten Nature ja Lancet, julkaisseen artikkeleita terveysriskeistä, mutta oikeasti ne oli julkaistu esimerkiksi Naturen kustantajan Scientific Reports -lehdessä. Kyseisessä artikkelissakin todettiin vain päänsärystä kärsivien usein käyttävän matkapuhelimia, eikä että matkapuhelin aiheuttaisi päänsärkyä. Vastustaja oli heidän mukaansa vedonnut COSMOS-tutkimukseen, joka heidän mukaansa päin vastoin tuki radiotaajuuksien turvallisuutta.
IT-kulttuuria käsittelevän Wired News -lehden vuonna 2019 julkaiseman artikkelin mukaan väitteet siitä, että 5G-teknologia aiheuttaisi syöpää, hedelmättömyyttä, autismia, Alzheimerin tautia ja selittämättömiä lintukuolemia ovat salaliittoteorioita. Todisteena tästä esitettiin, että esimerkiksi Yhdistyneessä kuningaskunnassa matkapuhelinten käyttäjien määrä kasvoi 500 prosenttia 1990-luvulta ja vuoteen 2016, kun taas aivokasvaimien diagnosoinnissa havaittiin vain 34 prosentin kasvu. Kasvu johtui artikkelin mukaan kasvainten aiempaa paremmasta havaitsemisesta ja raportoinnista.
Venäjän harjoittamasta propagandasta syytetty RT America (Russia Today) -tv-kanava on esittänyt 5G-verkkojen vaarallisuudesta väitteitä, joiden tueksi ei löydy tieteellistä näyttöä. Se ja Venäjän valtiollinen uutistoimisto Sputnik News väittävät, että koronaviruskriisi johtuisi muun muassa 5G-verkoista. Toisaalta Putin ja venäjän tiedeyhteisö ylistävät 5G-verkkoja.
Tekniikan alan järjestöjen näkökantoja
Kansainvälisen tekniikan alan järjestön IEEE:n vuonna 2019 julkaiseman tutkimuksen mukaan nykyisin käytössä oleva ja nykyisin suunniteltu radiotaajuinen säteily ei aiheuta terveyshaittoja.
Sveitsin mobiiliteollisuutta edustavan ASUT-järjestön mukaan matkapuhelinsäteilyyn ei liity syöpäriskin lisäksi muita terveysriskejä. Syöpäriskiin liittyen järjestö huomautti lisäksi, että se olisi edelleen "jonkin verran epäselvä". Perusteluna oli se, että kansainvälinen syöväntutkimusjärjestö IARC sijoitti vuonna 2011 matkapuhelinsäteilyn luokkaan "mahdollisesti syöpää aiheuttava".
ASUT-järjestö huomautti lisäksi, että sveitsiläisessä Neue Zürcher Zeitungissa vuonna 2019 julkaistun artikkelin mukaan ei olisi olemassa tutkimuksia, joiden mukaan sallituissa rajoissa pysyttelevään matkapuhelinsäteilyyn liittyy terveysriskejä. Järjestö huomautti kuitenkin, että turvallisuuden kannalta on tärkeää, että tehokas matkapuhelinverkosto pitää kentät mahdollisimman voimakkaina, jolloin niiden käyttäjät altistuvat mahdollisimman vähän puhelimensa tuottamalle säteilylle.
Säteilytyypit
5G-verkko käyttää kolmea taajuusaluetta: 3,5 GHz, 700 MHz ja 30 GHz. Näistä 700 MHz:n aluetta ja 30 GHz:n (26–30 GHz) aluetta ei ole vielä otettu käyttöön.
Artūras Milaknis
Artūras Milaknis (s. 16. kesäkuuta 1986 Kaunas, Liettuan SNT, Neuvostoliitto) on liettualainen koripalloilija.
Heittävänä takamiehenä tai pienenä laitahyökkääjänä pelaava Milaknis on voittanut urallaan useita Liettuan mestaruuksia, Liettuan cup-mestaruuksia ja Baltian liigan mestaruuksia. Heinäkuussa 2015 Milaknis siirtyi Venäjälle, UNIKS Kazaniin kaksivuotisella sopimuksella.
Liettuan maajoukkueessa Milaknis on saavuttanut EM-hopeaa vuoden 2015 kilpailuista.
Jönåkerin kihlakunta
thumb|Jönåkerin kihlakunnan sijainti Södermanlandin läänin kartalla.
Jönåkerin kihlakunta oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 857,20 neliökilometriä ja asukasluku 18 262 henkeä. Kihlakuntaan kuuluneet kunnat olivat Tuna, Lunda, Kila, Björkvik, Halla, Nykyrka, Stigtomta, Bärbo, Bergshammar, Tunaberg ja Nikolai.
Musi
Musi on austronesialainen kieli, jota puhutaan Indonesiassa Sumatran saaren eteläosassa. Sitä puhuu vuoden 2000 väestönlaskennan mukaan äidinkielenään 3,1 miljoonaa ihmistä.
Kieli on lingua francan asemassa Etelä-Sumatralla, ja alueella asuvat muiden kieliryhmien edustajat opettelevat yleensä jonkin verran musia. Kirjallinen kanssakäyminen tapahtuu tavallisesti indonesiaksi, koska musille ei ole kehitetty kirjakieltä.
Musi luokitellaan malaijilaisten kielten alaryhmään ja se on läheistä sukua malaijin kielelle. ISO 639 -kielitunnusstandardissa musi katsotaan osaksi malaijin makrokieltä.
Georg Bruchmüller
Georg Bruchmüller (11. joulukuuta 1863 – 26. tammikuuta 1948), lempinimeltään Durchbruchmüller "Läpimurto-Müller", oli saksalainen tykistöupseeri jolla oli suuri vaikutus modernin tykistötaistelutavan kehitykseen.
Ensimmäinen maailmansota
Ensimmäisen maailmansodan alussa Brüchmuller palasi aktiivipalvelukseen saatuaan aiemmin vapautuksen lääketieteellisistä syistä. Brüchmuller toimi 86. divisioonan tykistökomentajana itärintamalla. Vuonna 1915 hän oli mukana kolmessatoista taistelussa ja hänelle myönnettiin ensimmäisen ja toisen luokan rautaristi.
Naratšjärven taistelun yhteydessä Brüchmuller käytti ensimmäisen kerran keskitettyä tykistön taistelutapaa jossa liikkuva sulkutuli mahdollisti jalkavaën liikkumisen tykistötulen suojassa. Tästä taistelusta hänelle myönnettiin Pour le Mérite, Saksan armeijan korkein kunniamerkki.
Sodan alkuvaiheessa Ranskan ja Saksan armeijat käyttivät pitkiä tulivalmisteluja ennen jalkaväen hyökkäyksiä, esimerkiksi Sommen taistelun aloituksen tulivalmistelu kesti seitsemän päivää. Saksalaiset puolestaan pyrkivät lyhyisiin, intensiivisiin tulivalmisteluihin, kuten Verdunin taistelun kymmenen tuntia kestänyt tulivalmistelu. Brüchmuller kehitti tulivalmistelutavan joka oli tarkkaan ajoitettu ja keskitetysti johdettu. Jokainen patteri sai oman tulisuunnitelmansa jossa kohteita ja kranaattityyppejä vaihdettiin useita kertoja. Tulta siirrettiin eturintamasta selustaan ja takaisin useita kertoja, käyttäen sirpale-, taistelukaasu- ja räjähdekranaatteja. Tuli aloitettiin äkillisesti ja sillä pyrittiin maksimaaliseen tuhovaikutukseen selustassa, viestiyhteyksien katkaisemiseen ja vastatykistötoimintaan. Tämän jälkeen tuli siirrettiin eturintamaan, josta taaksepäin liikkuvalla sulkutulella pyrittiin suojaamaan oman jalkaväen eteneminen ja estämään vihollisen vahvistuksien saapuminen paikalle.
Taistelutapa vaati tarkkaa tietoa lämpötiloista eri korkeuksilla, tuulen nopeudesta ja yksittäisten tykkien ominaisuuksista. Nämä tiedot yhdistettiin ampumataulukoiksi joilla kukin tykkiryhmä suuntasi oman aseensa. Ennen tulivalmistelun aloittamista tykeillä suoritettiin tarkistusammunta selustassa oleviin kohteisiin jotta vihollinen ei saisi tietää hyökkäyksen olevan tulossa.
Dance in the Dark
"Dance in the Dark" on kappale ja promosingle Lady Gagan vuonna 2009 ilmestyneeltä EP-levyltä The Fame Monster.
Georg Bruchmüller
Ensimmäinen maailmansota
Bruchmüller komensi Oskar von Hutierin 8. armeijan tykistöä Riian valtauksessa syyskuussa 1917.
Dance in the Dark
Julkaisu
"Dance in the Dark" julkaistiin alun perin Lady Gagan albumilla The Fame Monster vuonna 2009. Se on noussut listoille myös mm. Kanadassa, Belgiassa, Tšekissä ja Slovakiassa. Gagan levy-yhtiö ehdotti "Dance in the Darkia" kolmanneksi singleksi mutta Gaga "Alejandroa". Se johti sanaharkkaan, jonka artisti voitti. Kappale julkaistiin erikseen promootiosinglenä digitaalisesti Belgian iTunesissa ja se julkaistiin singlenä Australian radiossa 26. heinäkuuta 2010.
Live-esitykset
Lady Gaga esitti Dance in The Darkin The Monster Ball Tour -kiertueellaan ensimmäisenä. Gaga esitti kappaleen myös BRIT Awardsissa.
Georg Bruchmüller
Siirto länteen ja kevään 1918 offensiivi
Alkukeväästä 1918 Bruchmüller siirrettiin länsirintamalle ja hänet käskettiin valmistamaan Operaatio Michaelin eli Saksan kevään 1918 suurhyökkäyksen tykistö suunnitelmia ja -keskitystä. Bruchmüllerin johtamat tykistökeskitykset ja sitä seuranneet hyökkäykset keskittyivät etenkin Hubert Gough'n 5. armeijaan ja Julian Byngin 3. armeijaan Sommen ja Brittien rintaman sektorilla. Saksalaisten joukkojen uudet rynnäkkötaktiikat onnistuivat aluksi loistokkaasti ja Saksan armeijan joukot etenivät jopa 25 kilometriä 21.-23.3.1918 Péronnen lähistöllä länteen.
Alexander Lippisch
Alexander Martin Lippisch (2. marraskuuta 1894 – 11. helmikuuta 1976 ) oli saksalainen lentokonesuunnittelija, joka vaikutti deltasiiven kehitykseen. Alexander Lippisch aloitti työskentelynsä Natsi-Saksan hallinnon alla, missä Lippisch teki ensimmäiset suunnittelutyönsä. Operaatio Paperclipin mukana professori Lippisch siirtyi Yhdysvaltoihin jatkaen siellä suihkukoneiden suunnittelua. Alexander Lippisch syntyi Münchenissä Saksassa ja kuoli Cedar Rapidsissa, Iowassa Yhdysvalloissa.
Turhaan arkeutunut
Turhaan arkeutunut on rap-artisti Huge L:n Pohjolan Molli -nimellä julkaisema albumi. Se julkaistiin digitaalisesti itsenäisyyspäivänä 2009 ja CD:nä 5. helmikuuta 2010. Levystä on julkaistu myös instrumentaaliversio PM Beats. Levyn kappaleista ”Biitit” ja ”Kaikki hyvin on julkaistu myös musiikkivideot.
149
149 (CXLIX) oli normaalivuosi (ei karkausvuosi), joka alkoi tiistaista.
Purjehdus kesäolympialaisissa 2020 – miesten 470
Miesten 470 Tokion olympialaisissa 2020 kilpaillaan 28. heinäkuuta – 4. elokuuta Enoshimassa. Kilpailuun osallistuu 19 venettä eli 38 purjehtijaa.
Karsinnat
Olympialaisiin osallistuu 19 venettä eli 38 purjehtijaa. Isäntämaa Japani saa yhden venekunnan suoraan olympiaturnaukseen. Kahdeksan maata valitaan vuoden 2018 purjehduksen MM–kilpailujen perusteella. 4 venettä valitaan vuoden 2019 470 MM–kilpailujen perusteella. Jokaiselle maanosalle annetaan näiden lisäksi yksi paikka olympiaturnaukseen. Pohjois-Amerikan vene valitaan World Cupin osakilpailun perusteella, Euroopan MM-kilpailujen 2021 perusteella. Etelä-Amerikan vene valitaan Copa Brasil 2019 kautta. Afrikan paikka jaetaan Afrikan-mestaruuskilpailuiden 2020 kautta. Aasiassa paikka jaetaan Aasian-mestaruuskilpailuiden 2019 perusteella. Oseania jakaa paikan Sail Melbourne International 2020 kilpailussa.
Karl Fredrik Slotte
Karl Fredrik Slotte (27. lokakuuta 1848 Alaveteli – 19. heinäkuuta 1914 Helsinki) oli suomalainen fyysikko. Hän toimi Polyteknillisen opiston opettajana 1883–1908 ja Teknillisen korkeakoulun professorina vuodesta 1908. Hän tutki nesteiden sisäistä kitkaa ja esitti kaavan sen ja lämpötilan suhteesta. Kaavaa on käytetty myöhemminkin.
Hänen isänsä oli valtiopäivämies Carl Johan Slotte ja veljensä kirjailija Alexander Slotte.
Rönön kihlakunta
thumb|Rönön kihlakunnan sijainti Södermanlandin läänin kartalla.
Rönön kihlakunta oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 720,37 neliökilometriä ja asukasluku 8 900 henkeä. Kihlakuntaan kuuluneet kunnat olivat Svärta, Helgona, Råby-Rönö, Runtuna, Lid, Ripsa, Ludgo, Spelvik, Bogsta, Sättersta, Tystberga, Bälinge, Lästringe ja Torsåker.
Kihlakunnan tuolloisista kunnista Torsåker kuuluu nykyään Gnestan kuntaan ja muut Nyköpingin kuntaan.
Siipikarja
thumb|Siipikarjanmyyjä. Puukaiverrus. Siipikarja on yleisnimi hyötyeläiminä pidettäville linnuille, joita kasvatetaan joko ruoaksi tai muniensa tai höyhenten ja muiden vastaavien tuotteiden takia. Suomessa siipikarjan pitäjien on rekisteröidyttävä maaseutuelinkeinoviranomaiselle.
Siipikarjaan luetaan yleisimmin kuuluviksi ainakin seuraavat linnut:
Siipikarjan lisäksi ihminen syö riistalintuja. Osa riistalinnuista, esimerkiksi fasaani elää luonnossa istutettuina ihmisen ruokinnan avulla. Ihminen kasvattaa myös lemmikkilintuja, kirjekyyhkyjä ja metsästyshaukkoja, joita ei varsinaisesti lasketa siipikarjaksi.
Linda McCartney
thumb|Paul ja Linda McCartney. Linda Louise McCartney, o.s. Eastman (24. syyskuuta 1941 – 17. huhtikuuta 1998) oli yhdysvaltalainen valokuvaaja, muusikko ja eläinoikeusaktivisti. Hän oli Paul McCartneyn vaimo ja kirjoitti useita kasvisruokakeittokirjoja.
Elämä
Linda syntyi New Yorkissa ja valmistui Scarsdale High Schoolista 1959. Eastman solmi ensimmäisen avioliittonsa Arizonan yliopistolla tapaamansa John Melvin Seen kanssa 18. kesäkuuta 1962. Heille syntyi joulukuussa tytär Heather Louise. Pariskunta kuitenkin erosi kesäkuussa 1965.
Ennen avioliittoaan Paul McCartneyn kanssa Eastman toimi ammattivalokuvaajana. Hän otti kuvia useista kuuluisista populaarimusiikin esittäjistä, kuten Aretha Franklinista, Jimi Hendrixistä, Bob Dylanista, Janis Joplinista, Eric Claptonista, Simon and Garfunkelista, The Whosta, The Doorsista ja The Rolling Stonesista.
Linda oli kasvissyöjä ja tuki muun muassa PETAn ja Viva!n toimintaa. PETA perusti McCartneyn kuoleman jälkeen hänen kunniakseen nimetyn Linda McCartney Memorial Awardin.
Muusikonura
Paul McCartneyn The Beatles -yhtye lopetti toimintansa 1970. McCartney otti vaimonsa mukaan uuteen yhtyeeseensä Wingsiin. Yhtye pääsi listoille, ja McCartneyt vaikuttivat sen vaihtelevassa kokoonpanossa Wingsin hajoamiseen asti 1981. Linda McCartney on esiintynyt myös vierailevana artistina Ringo Starrin albumilla Ringo. Postuumisti julkaistiin Lindan oma kokoelmalevy Wide Prairie. Paul McCartneyn mukaan Lindan ensimmäinen itse säveltämä laulu oli "Seaside Woman".
Viron jalkapallomaajoukkue
Viron jalkapallomaajoukkue edustaa Viroa kansainvälisissä jalkapallon maajoukkuekilpailuissa. Joukkuetta hallinnoi Viron jalkapalloliitto.
Viro pelasi maaotteluita jo vuonna 1920, mutta vuoden 1940 jälkeen neuvostomiehityksen aikana maalla ei ollut maajoukkuetta. Vasta Neuvostoliiton romahdettua vuonna 1991 Viro sai takaisin itsenäisyytensä ja jalkapallomaajoukkueensa. Uudelleenitsenäistymisensä jälkeen se pelasi Liettuaa vastaan Baltic Cupissa 15. marraskuuta 1991. Ensimmäinen FIFA:n tunnustama ottelu uuden itsenäistymisen jälkeen oli maalein 1–1 päättynyt kamppailu Sloveniaa vastaan 3. kesäkuuta 1992.
Baltian maiden itsenäistymisen jälkeen Viro oli niistä heikoin jalkapallomaa. Viro kuului niihin harvoihin Euroopan maihin, joissa jalkapallo ei ole ykköslaji. Se kärsi useita rökäletappioita karsintaotteluissa, mutta viime aikoina maan otteet ovat parantuneet ja Viro pystyy aika ajoin vakavasti haastamaan isompiaan. EM-kisojen 2004 karsintalohkossa Viro keräsi 8 pistettä yhtä monesta ottelusta. Se teki koko karsintojen aikana vain neljä maalia ja päästi omiinsa kuusi. MM-kisojen 2006 karsinnoissa se voitti karsintalohkonsa otteluista viisi, hävisi viisi ja pelasi kaksi tasapeliä. EM-kisojen 2008 karsinnassa Viro voitti Andorran kahdesti, pelasi kerran Makedonian kanssa tasan ja hävisi loput yhdeksän otteluaan.
Vuoden 2012 EM-kisojen karsinnoissa Viro selviytyi ainoana Baltian maana jatkokarsintoihin. Alkulohkonsa kymmenestä ottelusta se voitti viisi, pelasi kerran tasan ja hävisi neljä. Voiton joukkue sai kotiotteluista Färsaaria (2–1) ja Pohjois-Irlantia (4–1) vastaan sekä vierasotteluista Serbiaa (1–3), Sloveniaa (1–2) ja Pohjois-Irlantia (1–2) vastaan. Kotiottelu Serbiaa vastaan päättyi tasapeliin 1–1, ja vain Italialle Viro hävisi kahdesti (kotona 1–2, vieraissa 3–0). Viro sijoittui lohkossa toiseksi pisteen Serbiaa ja kaksi pistettä Sloveniaa edellä.
Viron tasavalta (1918–1940)
Viron ainoa osallistuminen suureen turnaukseen tapahtui vuoden 1924 olympialaisissa Pariisissa. Virolaisivat hävisivät heidän ainoan ottelunsa Yhdysvaltoja vastaan 1–0.
Pamela Anderson
Pamela Denise Anderson (s. 1. heinäkuuta 1967 Ladysmith, Brittiläinen Kolumbia, Kanada) on kanadalais-yhdysvaltalainen näyttelijä ja malli. Hänet tunnetaan parhaiten roolistaan televisiosarja Baywatchissa sekä urastaan Playboy-mallina.
Viron jalkapallomaajoukkue
Viron tasavalta (1918–1940)
Viron liigan kausi kesti yleensä Toukokuun lopusta Syyskuuhun. Vuonna 1928 ensimmäinen Baltic Cup jalkapallotapahtuma pidettiin kaikkien kolmen valtioiden kanssa, se järjestettiin yhdeksän kertaa kyseisenä aikana. Neljä niistä pidettiin Latviassa, kaksi Virossa ja kolme Liettuassa.
Pamela Anderson
Ura
thumb|Pamela Anderson jakamassa nimikirjoituksia USS Halseylla [[San Diegossa Kaliforniassa vuonna 2005.]]
Viron jalkapallomaajoukkue
Viron tasavalta (1918–1940)
Viron ensimmäinen maailmanmestaruuskilpailuiden karsintaottelu pidettiin 11. kesäkuuta 1933 Tukholmassa Ruotsissa. Ottelu päättyi Ruotsin 6–2 voittoon. Tämä ottelu oli myös maailman ensimmäinen maailmanmestaruuskilpailuiden karsintaottelu. Myöhemmin Ruotsi voitti myös Liettuan. Viron ja Liettuan välinen ottelu peruttiin, koska Ruotsi oli jo varmistanut voittonsa lohkossa. Viron ensimmäiset pisteet maailmanmestaruuskilpailuiden karsinnoista tulivat vuonna 1938, pelaamalla karsintaotteluita jo vuonna 1937, ja sijoittumalla täten kolmannelle sijalle turnauksessa. Tuolloin joukkueet halusivat pelata toisiaan vastaan kerran jokaisessa ryhmässä. Virolaiset olivat Lohko ykkösessä, yhdessä Saksan, Ruotsin ja Suomen kanssa. Heidän ensimmäisessä ottelussaan Ruotsia vastaan, joukkue meni 2–0 johtoon ennen kuin viittä minuuttia oli edes ehditty pelata. Viro kuitenkin menetti johtonsa ja hävisi ottelun Ruotsille lopulta lukemin 7–2. Tämän jälkeen oli ottelu Suomea vastaan jonka he voittivat lukemin 1–0 Richard Kuremaan tehtyä ottelun ainoan maalin 56. peliminuutilla. Karsinnat kuitenkin päättyivät 4–1 tappioon Saksaa vastaan, jolloin Virolaiset johtivat vielä puoliaikaan asti ottelua Georg Siimensonin tekemällä maalilla. Tämän seurauksena, Viro ei selviytynyt maailmanmestaruuskilpailujen lopputurnaukseen. Joukkue tuli kuitenkin vuoden 1934 karsintakierrokselle, joka oli ensimmäinen merkittävä saavutus, mutta vain Ruotsia vastaan pelattu 6–2 tappio johti siihen, että Liettuaa vastaan pelattava ottelu peruttiin merkityksettömänä ja näin ollen Ruotsi eteni maailmanmestaruuskilpailuihin.
Pamela Anderson
Mallina
Pamela Andersonin ura mallina lähti äkkijyrkkään nousuun kesällä 1989. Anderson oli ystäviensä kanssa katsomassa Vancouverissa kanadalaisen jalkapallon ottelua, jonka aikana stadionin näytölle poimittiin kuva yleisön joukosta: Pamela Anderson yllään kanadalaisen Labatt's-oluen mainospaita. Anderson saateltiin kentälle yleisön osoittaessa suosiota. Kun Labatt'sin edustaja kuuli yleisön reaktiosta, olutpanimo tarjosi Andersonille mannekiinisopimusta. Hän suostui.
Viron jalkapallomaajoukkue
Viron tasavalta (1918–1940)
Joukkueen suurin voitto tuli 26. heinäkuuta 1928, jolloin Viro kaatoi Liettuan lukemin 6–0 Tallinnassa, puolestaan suurin tappio tuli 11. elokuuta 1922 10–2 tuloksella Suomea vastaan. Toisen maailmansodan jälkeisistä seitsemästä päävalmentajasta, kolme on ollut unkarilaisia. Yhteensä Viron maajoukkuetta on valmentanut neljä ulkomaalaista päävalmentajaa (kolme unkarilaista ja yksi itävaltalainen). Ensimmäinen virolainen päävalmentaja oli Albert Vollrat, joka tuli joukkueeseen vuonna 1932. Valmentajat saattoivat myös pelata joinakin kausina, joka määräytyi heidän oman maan jalkapalloliittonsa mukaan.
Pamela Anderson
Mallina
Vuoden 1989 lokakuussa Anderson poseerasi ensimmäisen kerran miestenlehti Playboyssa. Helmikuussa 1990 Playboy valitsi Andersonin kuukauden "Playmateksi". Tammikuussa 2007 Anderson oli Playboy-lehden kannessa jo kahdettatoista kertaa.
Viron jalkapallomaajoukkue
Viron tasavalta (1918–1940)
Joukkueen pelaajista suurin osa oli Tallinnan joukkueista, joita olivat esimerkiksi TJK, Sport, Kalev ja Tallinna Estonia. Joukkueen eniten otteluita pelannut pelaaja oli maalivahti Evald Tipner (67) ja kenttäpelaajista Eugen Einmann (65), Eduard Ellman-Eelma (58) ja Karl-Rudolf Silberg-Sillak (52). Parhaimpia maalintekijöitä olivat Ellman-Eelma (21 maalia 65 ottelussa), Richard Kuremaa (18/42), Arnold Pihlak (17/44), Georg Siimenson (14/42) and Friedrich Karm (9/13), jotka kuuluvat Viron 10 kaikkien aikojen parhaiden maalintekijöiden joukkoon. Pelaajat saivat pientä palkkaa heidän osallistumisistaan – 5 Viron kruunua vuonna 1938. Baltic turnauksessa voitto oli 50 euroa.
Pamela Anderson
Näyttelijänä
150px|thumb|Pamela Anderson [[USS Ronald Reagan (CVN-76)|USS Ronald Reagan -lentotukialuksella 2004.]] Pamela Anderson sai pian televisiotyötä tullessaan ensin tunnetuksi suuren olutmerkin mainostajana ja Playboy-tyttönä. Anderson teki läpimurtonsa vuosina 1991–1993 työkalutyttö Lisan roolissa komediasarjassa Koti kuntoon (Home Improvement). Andersonin saama huomio poiki hänelle hengenpelastaja C. J. Parkerin roolin viihdesarjassa Baywatch. Hän näytteli sarjassa vuodet 1992–1997 ja nousi sen myötä maailmanlaajuiseksi kuuluisuudeksi. Vuonna 2003 Pamela oli myös mukana sarjasta tehdyssä elokuvassa Baywatch: Hawaiian Wedding.
Viron jalkapallomaajoukkue
Miehitetyt vuodet (1940–1991)
Neuvostomiehityksen jälkeen elokuussa 1940, maajoukkue loppui kokonaan. Saksan valtauksen aikana (1941–1944), joukkue herätettiin henkiin ja se pelasi kaksi epävirallista ystävyysottelua (Riiassa 0–4 ja Tallinnassa 1–8), mutta vain muutamia pelaajia osallistui joukkueeseen, jotka olivat pelanneet myös ennen sotaa edeltävällä aikakaudella. Kun Neuvostoliiton joukot hyökkäsivät Viroon uudelleen, niin joitakin parhaita jalkapalloilijoita (Richard Kuremaa, Elmar Tepp, Valter Neeris, jne.) lähtivät liikkeelle; jotkut pakenivat länteen. Monet entiset maajoukkuepelaajat (Arnold Pihlak, Arnold Laasner, jne.) olivat Viron maajoukkueen Geislingenin pakolaisleirillä.
Pamela Anderson
Näyttelijänä
Andersonia, jonka tavaramerkki Baywatchissa oli hidastettu juoksu hiekkarannalla kirkkaanpunaisessa uimapuvussa, kutsuttiin 1990-luvun suurimmaksi seksisymboliksi. Hän oli myös ensimmäisiä naistähtiä, joka sai kuuluisuutta silikonirintojensa ansiosta. Baywatchin menestyksen jälkeen Anderson näytteli pääosaa elokuvassa Barb Wire (1996), jonka tarkoitus oli avata hänelle tie elokuvatähdeksi, mutta joka menestyi huonosti. Kaksi vuotta sen jälkeen hän sai pääosan Vallery Ironsin roolissa sarjassa V.I.P., jota jatkettiin vuoteen 2002.
Viron jalkapallomaajoukkue
Miehitetyt vuodet (1940–1991)
Viron seurajoukkueet nimettiin uudelleen 1940-luvun toisella puolikkaalla ja perinteet alkoivat haalistua. Uno Piirin mukaan, ensimmäinen maajoukkueen päävalmentaja Viron uudelleen itsenäistymisen jälkeen oli syy jalkapallon kaatumiseen yhteiskunnassa oli kyvyttömyys luoda kilpailukykyisiä unionin tasolla olevia joukkueita, näin ollen yleisö laski ja muun urheilun suosiminen alkoi. Viron SNT oli tällöin edustava maajoukkue, mutta se ei kuitenkaan miehityksen vuoksi ottanut osaa tuona aikana kansainvälisiin kilpailuihin. Vuosien 1948–1976 aikana, Baltic Cup järjestettiin 19 kertaa, jossa Valko-Venäjän SNT voitti muutaman kerran ja Viron SNT viisi kertaa. Vuosina 1969–1982, Viro oli ainoa Neuvostoliiton valtio, joka ei osallistunut Neuvostoliiton jalkapallosarjaan. 1970-luvun aikana, peli menetti suosiotaan Virossa ja urheilijat olivat suurimmaksi osaksi venäläisiä.
Pamela Anderson
Näyttelijänä
Vuonna 2004 Anderson sai taas näkyvyyttä poseeraamalla Playboylle, ensi kertaa kokonaan alastomana. Myöhemmin samana vuonna hän poseerasi alastomana myös Stuff- ja GQ-lehdille.
Anderson palasi televisioon keväällä 2005 sarjassa nimeltä Rivien välistä (Stacked). Kyseisessä sarjassa Anderson näytteli Skyler Daytonia, kaunotarta, joka menee töihin kirjakauppaan. Vuonna 2006 sarja lopetettiin sen vähäisen katsojamäärän vuoksi. Kesäkuussa 2006 Pamela Anderson sai oman tähden Kanadan Walk of Fame -kävelykadulle. Samana vuonna hän esiintyi elokuvassa Borat, jossa elokuvan päähenkilö haluaa kidnapata ja naida Andersonin.
Viron jalkapallomaajoukkue
Miehitetyt vuodet (1940–1991)
Viron jalkapalloelämän käynnisti uudelleen 1970-luvun puolivälissä Viron kielikoulutuksen ryhmissä aloittanut Roman Ubakivi. Merkittävin joukkue oli Lõvid ('Leijonat') vuosina 1980–1999, jota valmentivat Ubakivi ja Olev Reim. Useat pelaajat, Mart Poom ja Martin Reim heidän joukossaan, liitettiin maajoukkueeseen myöhemmin. Yksikään Virolainen ei päässyt Neuvostoliiton maajoukkueeseen, mutta kaksi Ubakiven oppilasta, Ott Mõtsnik and Toomas Krõm, tekivät läpimurron nuorten joukkueessa.
Laulava vallankumous, harjoittaminen Viron itsenäisyyden palaamiseksi ja alueellisten jännitteiden päättämiseksi, löysi tiensä myös jalkapalloon. 18. heinäkuuta 1990 järjestettiin näytösottelu Kadriorgin stadionilla Viron ja Latvian jalkapalloilijoiden välillä. Viimeinen ottelu näiden kahden joukkueen välillä itsenäisinä oli pelattu 50 vuotta sitten. Periaate joukkueiden kokoonpanoissa oli kiistanalainen. 63 pelaaja käsitteli julkisesti (Päevaleht, 24. huhtikuuta 1990) huutamalla jalkapallon hallintoelimiä ainoastaan valitsemalla jälkeläisiä virolaisia ja jättämällä pois maahan palanneita virolaisia toisen maailmansodan jälkeen.
Pamela Anderson
Näyttelijänä
Anderson vieraili kolme päivää Australian Big Brother -sarjassa heinäkuussa 2008. Kuukautta myöhemmin alkoi hänen oma tositv-ohjelmansa, jota näytettiin myös Suomessa Subtv:llä alkuvuodesta 2009.
Viron jalkapallomaajoukkue
Paluu kansainväliseen jalkapalloon, kansalaisuuden riidat ja oppivuodet (1991–1996)
thumb|right|[[Mart Poom oli maajoukkueen ykkösmaalivahti vuosina 1992–2009.]] Viro sai takaisin itsenäisyytensä 20. elokuuta 1991, ja tuli sitten takaisin kansainväliseen jalkapalloon mukaan, kun joukkue teki debyyttinsä Liettuassa järjestetyssä Baltic Cupissa marraskuussa.
Muinaisnuubian kieli
right|thumbnail|350px|Muinaisnuubiankielinen käännös [[Liber Institutionis Michaelis Archangelis -kirjasta 1000–1100-luvulta. Se on löydetty Qasr Ibrimistä, ja nykyään sitä säilytetään British Museumissa. Mikaelin nimi on punaisena tekstin seassa.]] Muinaisnuubia on kirjoitettu kieli, jota käytettiin Muinaisnubiassa 900-luvulta 1600-luvulle. Se on alueella puhuttujen nubialaisten kielten esi-isä. Sitä pidetään erityisesti nykyisen nobiinin kielen mahdollisena muinaisversiona. Tiedossa on ainakin sata muinaisnuubiankielistä sivua, jotka lähes kaikki ovat luonteeltaan kirkollisia. Tunnetuin niistä on Pyhä Menaan Marttyyrius. Koptin kielen aakkostoa muokattiin muinaisnuubian käyttöön. Meroen ja geezin kielten lisäksi se on vanhin niistä afrikkalaisista kielistä, joita puhuttiin Saharan eteläpuolella.
Pamela Anderson
Näyttelijänä
Vuonna 2010 Anderson oli mukana Amerikan Tanssii tähtien kanssa-ohjelmassa.
Anderson on esiintynyt myös pienissä sivuosarooleissa. Hän on esiintynyt muun muassa kahdesti vierailevana tähtenä Futurama-piirretyssä ja kahdesti Nanny-komediasarjassa vierailevana tähtenä vuonna 1997. Hän vieraili myös sarjassa Pulmuset jaksossa "Al...with Kelly" vuonna 1990 ja jaksossa "Route 666: Part 2" vuonna 1991. Lisäksi Anderson esiintyi vuonna 2006 Kanye Westin musiikkivideolla "Touch the sky". Andersonilla oli myös pieni rooli elokuvan Scary Movie 3 alussa.
Muinaisnuubian kieli
Kirjoitusjärjestelmä
Muinaisnuubian kirjoittamiseen käytetään kreikkalaisen kirjaimiston unsiaaliversiota, johon on lisätty kolme koptin aakkoston kirjainta: "š", "h" ja "j". Sen lisäksi muinaisnuubiassa on kolme omaperäistä kirjainta: "ny" ja "w", jotka lienevät peräisin meroiittisesta aakkostosta, sekä "ng", jota pidetään kahdesta kreikan aakkoston gammasta muodostuneena ligatuurina.
Kirjaimen yläpuolella voi olla viiva. Tällöin kirjain on
Joillakin äänteillä on monta kirjoitustapaa, kuten vokaalilla /i/, jota voidaan merkitä kirjaimella ε, ει, η, ι, tai υ. Vokaalin /u/ normaali kirjoitustapa on kuitenkin ου. Diftongeissa näkyy joskus kirjaimen ι yläpuolella treema, mikä osoittaa äänteen olevan puolivokaali /j/.
Kastekappeli
Kastekappeli eli baptisterio on kristillisen kirkon osa tai erillisrakennus, jossa suoritetaan kastetoimituksia. Sen keskeinen elementti on kappelin keskellä oleva kastemalja, joka vanhimmissa kastekappeleissa on kylpyammeen tai pienen uima-altaan kokoinen, jotta siinä voitiin kastaa aikuisia upottamalla heidät kokonaan. Lapsikasteen yleistyessä kastemaljat ovat pienentyneet.
Viron jalkapallomaajoukkue
Olympialaiset
Viron ainoa osallistuminen turnauksiin oli vuoden 1924 kesäolympialaisissa Pariisissa, jossa joukkue hävisi Yhdysvalloille. Joukkuetta oli valmentamassa unkarilainen Ferenc Konya, joka oli myös joukkueen ensimmäinen päävalmentaja. Yhdysvaltalaiset tekivät ottelussa vain yhden maalin 15. peliminuutilla, jonka teki rangaistuspotkusta Andy Straden. Virolaiset saivat myös rangaistuspotkun 68. peliminuutilla, jonka Elmar Kaljot kuitenkin laukoi ylärimaan ja pallo ei näin ollen mennyt maaliin. Tappion jälkeen Yhdysvallat ja Viron olympiajoukkue jäivät vielä Pariisiin kolmeksi viikoksi pelatessaan ystävyysotteluita muita maajoukkueita vastaan.
Muinaisnuubian kieli
Kirjoitusjärjestelmä
Geminaattakonsonantit kirjoitetaan kaksoiskonsonantteina, kun taas pitkät vokaalit jäävät usein merkitsemättä. Tooneja ei merkitä ollenkaan.
Maanviljely
thumb|300px|Rypsin korjuuta leikkuupuimurilla ja traktorilla.
Viron jalkapallomaajoukkue
Tilastoja
{| width=100%
Maanviljely
Maanviljely tarkoittaa tekniikoita ja käytäntöjä, joilla ruokaa ja muita hyödykkeitä tuotetaan kasvattamalla kasveja järjestelmällisesti. Ruoantuotannon käytössä on 87 prosenttia maapallon viljelymaasta ja loput 13 prosenttia käytetään biopolttoaineiden, tekstiilikuitujen sekä villan ja nahan tuotantoon.
Maanviljelyn päätavoite on taata ravinnonsaanti. Tuotantoeläinten rehuksi voidaan kasvattaa heinää tai muita rehukasveja. Eräistä viljelykasveista, kuten pellavasta ja puuvillasta, saadaan raaka-ainetta kankaan valmistukseen. Ruokohelpeä voidaan viljellä energiantuotantoa varten.
Inquisition Symphony
Inquisition Symphony on suomalaisen metalliyhtye Apocalyptican toinen studioalbumi. Se julkaistiin vuonna 1998 levymerkillä Mercury Records.
Muinaisnuubian kieli
Kirjoitusjärjestelmä
Korkeaa pistettä (•), joka joskus korvataan kaksoiskenoviivalla (\\), käytetään suurin piirtein samassa yhteydessä kuin suomen kielen pistettä tai kaksoispistettä. Tämän lisäksi kysymysmerkkinä on vinoviiva (/) ja jakeiden erottimena kaksoisvinoviiva (//).
Substantiivit
Muinaisnuubiassa ei ole sukua eikä artikkeleita. Substantiiveilla on vartalo, johon liitetään sijamuotojen päätteitä ja postpositioita. Muinaisnuubian sijamuodot ovat
Tavallisin monikon tunnus on -gu-, esimerkiksi uru-gu-na ’kuninkaiden’ ja gindette-gu-ka ’oat, piikit’ (direktiivi). Predikatiivissa tunnus on kuitenkin -agui-. Harvinaisemmat monikon tunnukset ovat -rigu- ja -pigu-, esimerkiksi mug-rigu-ka ’koirat’ (direktiivi). Predikatiivissa tunnus on muodossa -regui-.
Pronominit
Muinaisnuubian persoonapronominit ovat
Demonstratiivipronomineja ovat esimerkiksi in- ’tämä’ ja man- ’tuo’ sekä interrogatiivipronomineja ngai- ’kuka’, min- ’mikä’, islo ’missä’ ja iskal ’miten’.
Esimerkkiteksti
Kitka gelgelosuannon Iisusi manyan trika• dolle polgara pessna• papo iskoelimme ikka.
Sanatarkka suomennos: ”Kivi ja-kun-he-vierittivät-pois Jeesus silmä pari korkea nousten hän-sanoi isä minä-kiitän sinua.”
Suomennos: ”Kivi otettiin pois. Jeesus kohotti katseensa ja sanoi: ’Isä, minä kiitän sinua.’”
Inquisition Symphony
Albumi ylsi Suomen virallisen listan sijalle 10.
Maanviljely
Maanviljelyllä on vaikutuksia luontoon ja luonnon kiertokulkuun.
Pamela Anderson
Yksityiselämä
Anderson joutui vasta kahdeksan vuoden ikäisenä lastenhoitajansa seksuaalisen hyväksikäytön uhriksi kolmen vuoden ajaksi, kunnes kyseinen hoitaja kuoli.
Anderson meni naimisiin rockmuusikko Tommy Leen kanssa vuonna 1995. Avioliiton ajan Anderson tunnettiin nimellä Pamela Anderson Lee tai Pamela Lee. Avioliitto nousi skandaalinkäryisiin otsikoihin, kun pariskunnan kuvaama kotiseksivideo varastettiin ja se päätyi internetiin. Parilla on kaksi yhteistä lasta; Brandon Thomas Lee ja Dylan Jagger Lee, joka on saanut nimensä Andersonin isoisoisän mukaan. Pari erosi vuonna 1998.
Anderson avioitui toisen kerran 29. heinäkuuta 2006 muusikko Kid Rockin kanssa. Avioliitto kesti vain muutaman kuukauden päättyen Andersonin avioerohakemukseen marraskuussa 2006. Pari oli kihlautunut Las Vegasissa vuonna 2002, mutta kihlaus purettiin jo seuraavana vuonna. Sittemmin he palasivat takaisin yhteen.
Kastekappeli
thumb|Lateraanikirkon kastekappeli Vanhin kastekappeli ajoittuu noin vuosiin 233-256 jKr. on löytynyt Syyriasta, Dura Europoksesta. Arkeologiset kaivaukset osoittavat sen sijainneen seurakuntatalon yhteydessä. Vielä käytössä oleva kastekappeli on San Giovanni in Lateranon yhteydessä Roomassa. Monet myöhemmät kastekappelit on rakennettu sen mallin mukaan. Kappelin rakennutti Konstantinus Suuri vuonna 315. 300-luvun lopulle asti se oli ainoa paikka Roomassa, missä ihmisiä kastettiin, ja sielläkin vain kerran vuodessa, pääsiäisenä. 400-luvulta alkaen kristinusko yleistyi, ja kastekappeleita rakennettiin muihinkin kirkkoihin.
Maanviljely
Kasvukauden vaiheet
Maanviljelyn vaiheet ajoittuvat kasvukauteen: kylvö, kasvu ja sadonkorjuu. Kylvövaiheessa maa muokataan ensin kylvölle sopivaksi. Tämä tapahtuu kyntämällä ja äestämällä maaperä. Kyntö kääntää maan halutulta syvyydeltä. Näin maan ravinteet sekoittuvat, edellisen sadon kasvinjätteet hautautuvat maahan sekä saadaan rikkakasvit kuolemaan. Siemen kylvetään käsin tai koneella. Siemen kylvetään useimmiten maan sisään tyypillisesti muutaman sentin syvyyteen. Suotuisissa olosuhteissa (tarpeeksi lämpöä, tarpeeksi kosteutta) siemen itää. Maan päälle tullutta itänyttä kasvia sanotaan oraaksi (vilja), versoksi tai taimeksi.
Pamela Anderson
Yksityiselämä
Pamela on ollut myös naimisissa Paris Hiltonin entisen poikaystävän Rick Salomonin kanssa. He avioituivat 6. lokakuuta 2007, mutta avioliitto rikkoutui vain 10 viikkoa myöhemmin Andersonin haettua avioeroa. Julkisuudessa ilmoitettiin kuitenkin tämän jälkeen hänen peruuttaneen erohakemuksensa, mutta Anderson kuitenkin haki avioliiton mitätöimistä uudestaan helmikuussa 2008 uskottomuuden takia. Liiton purku vahvistettiin oikeudessa maaliskuussa 2008.
Dodoman alue
Dodoman alue on yksi Tansanian 31 hallinnollisesta alueesta (mkoa eli region). Se sijaitsee maan keskiosassa.
Kastekappeli
Monet kastekappelit on pyhitetty Johannes Kastajalle, esimerkiksi Firenzen kuuluisa Battistero di San Giovanni, joka on ollut alkujaan kastekappeli.
Maanviljely
Kasvukauden vaiheet
Suomessa on yleisesti käytössä ns. kylvölannoitusmenetelmä, jolloin kylvökoneessa on erillinen säiliö lannoitteille ja lannoite levitetään peltoon samalla kertaa kylvön yhteydessä. Tästä menetelmästä on se etu että lannoitteista saadaan irti parempi hyötysuhde verrattuna pintalevitykseen. Suorakylvö on menetelmä jossa maata ei muokata mekaanisesti lainkaan ja rikkakasvien torjunta tehdään kemiallisesti. Suorakylvö sopii erityisen hyvin viljojen, nurmien ja öljykasvien peltoviljelyyn.
Kasvukauden aikana maaperää kastellaan ja lannoitetaan tarpeen ja mahdollisuuksien mukaan. Kasvukauden aikana rikkakasvit kilpailevat auringonvalosta ja muista kasvun edellytyksistä tukahduttaen varsinaisen viljelykasvin kasvuolosuhteet. Kasvua estävät ja satoa vähentävät myös tuholaiseläimet sekä kasvitaudit. Rikkakasvien vaikutusta vähennetään kitkemisellä, haraamisella, liekityksellä tai kemiallisilla kasvinsuojeluaineilla. Kasvinsuojeluaineita eli torjunta-aineita on sekä synteettisesti valmistettuja että biologisesti valmistettuja. Luonnonmukaisessa tuotannossa eli luomussa on sallittua käyttää ainoastaan biologisia kasvinsuojeluaineita. Tuhoeläimiä torjutaan karkottamalla, levittämällä peltoon tuhoeläimien torjuntaeliöitä esimerkiksi petoja tai loispistiäisiä sekä käyttämällä kemiallisia tuhoeläinten torjunta-aineita.
Inquisition Symphony
Apocalyptican levyttämä versio Metallican kappaleesta ”Nothing Else Matters” on mukana kauhukomediasarja Wednesdayn kolmannessa jaksossa.
Maanviljely
Kasvukauden vaiheet
Viljelykierrolla tarkoitetaan menetelmää, jossa samaa kasvia ei viljellä samalla peltolohkolla useampana vuotena peräkkäin. Poikkeuksena monivuotinen nurmi, jota viljellään 3–5 vuotta samalla lohkolla. Monokulttuurissa yhdellä lohkolla kasvaa vain yhtä viljelykasvia, ja jos viljelykasvi on sama useampana vuotena peräkkäin, monet tuhoeläimet, kasvitaudit ja rikkakasvit runsastuvat pienentäen viljelykasvin satoa.
Dagan kihlakunta
thumb|Dagan kihlakunnan sijainti Södermanlandin läänin kartalla.
Dagan kihlakunta oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 425,15 neliökilometriä ja asukasluku 7 675 henkeä. Kihlakuntaan kuuluneet kunnat olivat Frustuna, Kattnäs, Björnlunda, Gryt ja Gåsinge-Dillnäs.
Kihlakunnan tuolloisista kunnista kaikki kuuluvat nykyään Gnestan kuntaan, josta ne muodostavat pääosan.
Dodoman alue
Alueen pinta-ala on noin 41 300 neliökilometriä. Vuoden 2012 väestönlaskennan mukaan siellä asui 2 083 588 asukasta. Alueen pääkaupunki on Dodoma.
Kondoan kalliomaalaukset on alueen suuri nähtävyys ja Unescon maailmanperintökohde.
Inquisition Symphony
Kappaleet
Kaikki kappaleet sovittanut Eicca Toppinen ja Max Lilja.